Gesin se lewe verander handomkeer ná voorval by kleuterskool | Maroela Media
Wessel Hamman. Foto: Verskaf.
Mariska Hamman het aan Maroela Media gesê haar seuntjie Wessel, oftewel Wessie soos hulle hom noem, was byna vier maande oud toe hy na 'n kleuterskool begin gaan het. "Dit was die vyfde dag by die kleuterskool. Hy het in sy eie wieg gelê en slaap en het net ophou asemhaal.
"Die dagmoeder se assistent het gesien hy lê vir haar snaaks en sy het gedink hy het miskien verstik. Die dagmoeder het gesien hy reageer glad nie – sy was besig om skottelgoed te was en het toe skottelgoedwater oor hom gegooi om te kyk of hy nie reageer nie, niks het gebeur nie."
Volgens Mariska het die dagmoeder noodhulpopleiding en het sy onmiddellik met hartmassering begin voordat daar met hom na die Mediclinic Bloemfontein gejaag is.
"Hulle was bang hulle sou hom nie betyds daar kry nie en het by ER24 se kantoor op pad daarna stilgehou. Hulle het ook lank gespook; hulle kon nie eers 'n spuit in sy keel af kry nie. Hy het toe by die Mediclinic opgedaag en hulle het gedink hy het dalk 'n wiegiedood gesterf."
Dokters kon nie onmiddellik vasstel wat die omvang van sy beserings was nie. "Die dokters het vir my gesê die dagmoeder het sy lewe gered."
Wessie is nou 22 maande oud en is serebraal gestremd. Hy gaan een keer per week na 'n arbeids- en fisioterapeut vir behandeling. "Hy kan nie loop, sit, eet of praat nie. Hy word met 'n voedingsbuisie gevoed en word baie maklik siek," het Mariska gesê. Wessie is een van 'n tweeling.
Volgens Philip Hamman, Wessie se pa, het Wessie se ouer boetie (6) leerprobleme begin ontwikkel as gevolg van die geweldige stres en ontwrigting wat die gesin ervaar.
JC Strauss, Mariska en Philip se prokureur, administreer tans 'n fonds, die Wessie Hamman-fonds, om die ouers by te staan met huidige en toekomstige mediese uitgawes.
Strauss verduidelik dat Wessie binnekort 'n spesiale rolstoel sal benodig. "Die huis sal uiteraard ook rolstoelvriendelik gemaak moet word. Soos hy ouer en moeiliker hanteerbaar word sal daar ook ander hulpmiddels soos 'n spesiale bed met 'n spesiale matras nodig wees."
Wessie is tans terug by die kleuterskool waar die voorval plaasgevind het. Volgens Mariska het die dagmoeder nog nie 'n aanduiding gegee oor hoe lank Wessel nog daar sal kan bly nie. "Die ideaal is om iemand te hê om by die huis na hom om te sien terwyl ek en Philip werk, maar dit moet ook 'n opgeleide mediese persoon wees."
Die gesin het 'n mediese fonds, maar dié fonds dek nie al die uitgawes nie. "Ons het kollegas en vriende en familie wat ons help om van die skuld te delg maar dit tel op, daar is net heeltyd nog 'n rekening en nog 'n rekening. Ek het hom [Wessie] in Februarie vanjaar ook na 'n ander hospitaal wat nie op die mediese fonds se netwerk is nie geneem vir 'n tweede opinie en ons moes 'n deposito van R20 000 betaal."
Enigiemand wat 'n bydra wil maak tot die fonds kan die prokureursfirma Bezuidenhouts ING kontak by 051 448 9755 en vra om met Carika Koen of JC Strauss te praat.
Dankie vir dai dagmoeder,ai dit kon so anders gewees het.Hoop van beste julle gaan enige hulp kry vir jul seen en sterkte vir julle as familie.
Sterkte aan die ouers met serebraal verlamde kind.
Ek weet alles daarvan.
My broker was so
R20 0000 vir 'n tweede opinie.
Maroela, waarom impliseer julle die kleuterskool in jul berigopskrif – is dit vir sensasie en om die berig onder die "meeste gelees"-kategorie te kry? Die kind het wel by die kleuterskool ophou asemhaal, in sy bed – die "voorval" kan nie aan die kleuterskool toegeskryf word nie en na my mening is julle opskrif onsensitief teenoor die kleuterskooleienares wat alles in haar vermoë gedoen het om daardie kindjie by te staan – dis jammer dat mens eers deur die hele berig moet lees voordat mens kan agterkom dat julle nie vingerwys na die kleuterskool nie . Die opskrif is nie… Lees meer »